Radoje Radojević: 
"LUČA MIKROKOZMA" U TUMAČENJU DUŠANA NEDELJKOVIĆA 


U velikom prostornom nesrazmjeru, zauzimajući sedam desetina knjige, 
pojavio se predgovor dr Dušana Nedeljkovića Njegoševoj Luči mikrokozma 
(Grafički zavod, Titograd, 1963). S malo cinizma, mogli bismo reći da je u ovoj 
knjizi Luča mikrokozma stihovano-ilustrativni pogovor Nedeljkovićeve studije. 
Nastavljajući ustaljeni običaj profesionalnog svojatanja Njegoševoga djela, Ne- 
deljković je ranije od Njegoša "napravio" - "guslara", "sakupljača i tvorca narodnih 
poslovica" i tome slično, a sad filozofa, i to Lajbnicovog sljedbenika i pisca 
društvene utopije. Tako je, još jednom, pjesnička misao Njegoševa zapostavljena, i 
to za račun spiritualističke spekulacije veleučenog Lajbnica. A to je učinjeno zato 
što Luča mikrokozma tobože nije ništa drugo nego "filozofska, kosmogonijsko- 
monadološka 1 društvena utopija", 1 to "originalna"! Veličina ovoga "otkrića" treba 
da nam nadoknadi odsustvo bar jednog jedinog slova o poetskoj vrijednosti spjeva 
od 2210 stihova. 

Da bismo lakše shvatili zašto se Njegoševo djelo našlo na tome spi- 
ritualističkom žrtveniku, valja se osvrnuti na Nedeljkovićevo okretanje ka "laj- 
bnicizmu" uopšte. Nedeljković je, 1950. godine, u predgovoru za Sistem prirode 
Pola Holbaha, opravdano suprotstavljao ovoga materijalistu-enciklopedistu me- 
tafizičaru Lajbnicu, govoreći za Lajbnicovu "preduređenu ("prestabiliranu") har- 
moniju" da je "mračna metafizička mistika" (podvukao R. R.). Šest godina 
kasnije, međutim, Nedeljković u predgovoru znamenitom djelu Holbahovu Hri- 
šćanstvo razgolićeno i ne spominje Lajbnica, toga najvećeg apologetu Boga, pisca 
Teodiceje. To izostavljanje nije teško shvatiti kad pročitamo Nedeljkovićev pre- 
dgovor i komentare za Lajbnicovu Monadologiju, štampanu 1957. godine. For- 
malno ne poričući metafizički i spiritualistički karakter Lajbnicovog učenja, 
Nedeljković se trudi da to učenje nekako što više "materijalizuje". Tu Lajbnicov 
spiritualizam postaje "pluralistički i dinamičan", pa tek što se nije pretvorio u 
materijalizam. Pluralizam, opet, skoro kao i da nije jedan vid dualizma. Ono što je 
glavno, "metafizički atom", odnosno monada, gubi svojstvo "božanske sup- 
stancije", koje joj je dao Lajbnic, jer je "dinamičke suštine". Lajbnicov Bog tu više 
nije ni bog jer se "kao kakav prosvećeni apsolutistički gospodar" izjednačio "sa sa- 
mim svojim stvorenjima, ostalim monadama". "Preduređena harmonija" je najviši 
uzor za uređenje života na Zemlji, jer u Lajbnicovoj "piramidi monada" neće više 
biti razlike između onih "manje svjesnih" monada iz podnožja i "najsvjesnije" - 
božanske monade na vrhu. Jer, "Lajbnic je htio da prevaziđe i izmiri sve 
protivurječnosti 1 izmiri sva mišljenja ljudi, država, crkava i naroda, te zasnuje 


vječiti mir i sreću ljudsku". U "božanskom gradu" će vladati "čista ljubav" koja 
"ispunjava svesni najbolji mogući svet božijeg grada kakva je vasiona, u kojoj je 
sve uzajamno izjednačeno ali i sve prosvećeno apsolutistički, tj. 'patrijarhalno des- 
potski' povezano". Tako mistifikujući već isuviše mistične pojmove kojima se 
Lajbnic služio da bi izmirio nauku i teologiju, materijalizam i spiritualizam, 
Nedeljković podiže do najviših dometa naučne, borbene, prosvjetiteljske i 
humanističke misli, ne odvajajući ono što je Lajbnic stvarno dao ljudskoj misli i 
nauci od njegovih dvorsko-činovničkih, feudalno-buržoaskih "ideja" o ljudskoj 
sreći. Tako nam i kroz taj rad i kroz rad o Luči mikrokozma Nedeljković nameće 
svoju "podsvojčad" - "humanističke" "samooslobodilačke i oslobodilačke", "sa- 
mostvaralačke i stvaralačke", "ideje" o "carstvu istinome"... 

Na isti način pokušava Nedeljković i u predgovoru Luči mikrokozma da 
"materijalizuje" 1 "poetizira" mistične i metafizičke predstave kojima zamjenjuje 
ustaljene pojmove za mnoge društveno-istorijske i etičke kategorije, tako da 1 čisto 
leksički daje drugi smisao i Lajbnicovom učenju i Njegoševoj pjesničkoj misli, pa 
društvene odnose svodi u statične idealističke okvire "vječne božanske pravde i 
ljubavi". Kad Nedeljković za Njegoševog Boga kaže da je "luča sviju luča", onda 
to nije Bog nego svjetlost, kao što Lajbnicov "metafizički atom" (monadu) 
transformiše u "istinske atome prirode i elemente stvari". A kroz pojam svjetlosti, 
Nedeljković hoće da "materijalizuje" i Njegoševo shvatanje svijeta i kaže: "Ovim 
je Njegoš još jednom istakao, poput Spinoze i Lajbnica, i svakog doslednog 
materijalizma (podvukao R. R.), kao i svake monadologije, odlučujući karakter 
stvaralaštva celine bića pre delova, tj. luče sviju luča, možda monade, ili, 
alegorijski 1 mitski rečeno 'svemogućeg tvorca" itd. 

Smatrajući Luču mikrokozma za filozofski traktat u desetercu, Nedeljković 
joj od poetskih svojstava priznaje samo oblik epa. Da bi nas uplašio i od same 
pomisli da njegov rad nije krajnji domet dijalektičko-materijalističke i marksističke 
analize, Nedeljković čak marksiste koji su do sada pisali o ovome djelu označava 
kao metafizičare i mistike, ali ne kaže da li tako o njima misli "u načelu", ili zato 
što smatraju da ovo djelo ima metafizičku i mističnu idejnu osnovu. S pravom 
zamjerajući ostalim autorima što su oblik pitanja, koja je Njegoš u svojim 
stihovima postavljao, shvatali kao odgovore, Nedeljković čini to isto, 1 još gore, 
dovodeći do "savršenstva" vještinu rukovanja citatima. On "ne vidi", a možda 
zaista 1 ne vidi, da Njegoš bez ikakvog filozofskog sistema - ni sopstvenog ni 
usvojenog - postavlja naporedo pitanja i daje odgovore, koji opet ne znače 
odgovore nego nova pitanja: idealistička i metafizička, kao i materijalistička i 
dijalektička, koja su oblik pjesnikovog načina kazivanja sumnji, protesta i nadanja. 
I umjesto da opravdano protivljenje shvatanju da je Luča mikrokozma odraz 
Njegoševa dualističkog pogleda na svijet 1 vjerovanja u preegzistenciju - okrene ka 


stvarnom traganju za misaonom suštinom Njegoševe poezije, kojom je izrazio 
nezadovoljstvo ljudskim znanjima o prirodi svijeta i društva, nezadovoljstvo redom 
stvari na zemlji i postojećim odnosima među ljudima, sve na jedak i prilično 
satiričan način, Nedeljković nas plavi mutnom rijekom idealizma, metafizike, 
nacionalne i ostale mistike. Služeći se Njegoševim perom, Nedeljković piše sop- 
stvenu monadološku utopiju nebeskog društva "vječne harmonije" 1 radosti u 
"carstvu istinome", u "soglasiju opštem" 1 "večnoj svetlosti". 

Imajući u vidu istorijske ocjene društveno-ekonomskih i političkih uslova u 
kojima je nastala Lajbnicova Monadologija, Nedeljković udešava indirektne 
analogije pomoću kojih bi "stvorio" objektivne društveno-ekonomske i političke 
uslove pogodne za nastanak Njegoševa monadološko-utopijskog pogleda na svijet. 
Postupajući tako kao da baš on sve prvi otkriva, nadugačko razmatra te uslove u 
Crnoj Gori i ostalim južnoslovenskim zemljama, izvodi misaonu genezu nastanka 
Luče mikrokozma upoređivanjem s Njegoševim ranijim pjesmama. Nedeljković 
daje onakva tumačenja istorijskim zbivanjima, Njegoševih odnosa prema njima i 
njegovoj poetskoj misli kako mu je lakše oblikovati filozofsku figuru Njegoševu 
prema unaprijed skrojenoj filozofskoj odori. Tako se, po Nedeljkoviću, Njegoš, 
"lišen svakog drugog presudnog oružja, latio utopije Luče mikrokozma i soglasija 
opšteg, idealne zajednice njenog nebeskog carstva svetlosti i večite ljubavi da 
samoživo 1 samodržavno odvratnom figurom Satane i samog kolebljivog Adama 
unapred postidi 1 razoruža buduće Todore Mušikine 1 Markiše Plamence koji će se 
pokolebati i privoleti crnome, porobljivačkom Osman-pašinom carstvu vojnog 
feudalizma, a ropstva naroda i ljudi". Po Nedeljkoviću, ovim djelom Njegoš je 
uputio "diplomatsku opomenu knjazu Milošu" 1 svima ostalima koji su se kolebali. 
Zatim Nedeljković kaže da je Luča mikrokozma napisana jezikom i predstavama 
pristupačnim "širokim narodnim masama i njihovom kvazi-hrišćanskom men- 
talitetu". A Luča mikrokozma niti je akt za rješavanje neposrednih ciljeva Nje- 
goševe političke misli, niti je pisana predstavama i jezikom bliskim i razumljivim 
širokim narodnim masama. Naprotiv, ovo djelo 1 danas ima vrlo malo čitalaca, a 
još ih manje može stvarno shvatiti ljepotu poezije i veličinu misli u njoj, baš zbog 
teškog alegorijskog izraza, zbog klasicističkih primjesa u velikom obimu, zbog 
mnoštva rusizama 1 arhaičnih oblika. 

Tako je, po Nedeljkoviću, Njegoš zamislio 1 "projektovao u nebo... savre- 
meno, božansko društvo ostvarene slobode" uzimajući za obrazac bratstveničko i 
plemensko, patrijarhalno društvo crnogorsko. I to baš ono siromašno, neprosvi- 
jećeno, nesložno 1 u krvnu osvetu ogrezlo plemensko društvo!... A da li je iko bolje 
od Njegoša shvatao svu čemer toga društva, pritisnutog spoljnim i unutrašnjim 
zlom? Zar nije sam Njegoš prolio dosta te iste, bratstveničke i plemenske krvi, da 
bi razbio samovolju i partikularizam, ujedinio snage za borbu protivu spoljnih 


neprijatelja i za ostvarenje ekonomskog, političkog i kulturnog napretka Crne Go- 
re. Kako je Njegoš mogao u svojevrsnoj plemenskoj demokratiji, za Evropu već 
odavno arhaičnoj, čije blagodeti ni takve kakve su bile nijesu mogli uživati nejaki, 
viđeti uzor za "rađanje svjeta istinoga"? On taj ideal nije vidio ni u prosvijećenim 
despotijama, što je osobito pokazao u opisu Mletačke republike. Nedeljković kaže 
da je Njegoš u aristokratsko-kapitalističkom Trstu vidio već "ostvareno blagosta- 
nje, slobodu i blaženstvo mravlje 1 pčelinje komune" (podvukao R. R.). A Njegoš 
je, u lošoj prigodnoj pjesmi "Tri dana u Trijestu", samo opisao svoj boravak u dru- 
štvu obrazovanih i predusretljivih ljudi, u gradu koji je kroz miran život postigao 
ekonomski i kulturni napredak do kakvog će Crna Gora morati još dugo da pati i 
krv proliva. Kad bi bilo kao što veli Nedeljković, nerazumljivo je onda zbog čega 
bi Njegoš "presađivao" na nebo crnogorsko društvo a ne tršćansku "komunu". To 
"presađivanje" je svojski izvršio sam Nedeljković, te božansko vijeće sasvim liči 
na crnogorski senat, bregovi nebeski odgovaraju bregovima crnogorskim, ar- 
hangeli Sede na svojim bregovima "kao crnogorski glavari na svojim" (biće da su 
crnogorski glavari upravljali svojim plemenima iz pitomijih nizina a ne s vrhova 
pustih brda). Razumije se da, po Nedeljkoviću, Njegošu pripada, kao i Bogu na 
najvišem nebu, mjesto na vrhu Lovćena. E, ali Nedeljković tu vodi dalekosežniju 
"personalnu politiku". On, u skladu s nacionalnom 1 velikonacionalnom mistikom, 
u skladu s pravim buržoaskim nacionalizmom, i nekim Njegoševim sanjarskim 
mislima o brzom oslobođenju i ujedinjenju naših naroda i o svome povlačenju iz 
svjetovne vlasti, smješta Njegoša u Pećku patrijaršiju, da bi odatle zračio kao 
duhovna luča, kao druga monada po redu u hijerarhiji vaskrslog Dušanovog 
carstva, svemu Srpstvu i Slovenstvu... 

Napadajući Gezemana, Nedeljković kaže da se Njegoš "trudio" da u bra- 
tstveničkoj i plemenskoj zajednici "humanistički i slobodarski sagleda i suštinu 
čoveka i čovečanstva", pa se ruga i samoj ideji o "apsolutnoj crnogorskoj državi" 
koja bi čak bila 1 "nacionalno slobodna". Njegoš je, eto, prerastao tričave bur- 
žoaske ideje o nacionalnoj slobodi, da bi "toj buržoaskoj 'nacionalnoj slobodi' baš 
suprotstavio istinsku slobodu Crne Gore". I to je, znači, mislio Njegoš, koji je 
toliko učinio da stvori slobodnu, modernu državu s čvrstom centralnom vlašću, od 
zaostalih i samovoljnih crnogorskih plemena, uspješno nastavljajući već davno 
započeti proces stvaranja crnogorske države! I ko bi, osim Dušana Nedeljkovića, 
mogao tvrditi da to nije bilo, na onoj etapi društvenog razvoja, progresivno?! Nije 
li se baš preko takvoga toka stvari, malo docnije, Crna Gora zaista razvila u 
siromašnu ali nacionalno slobodnu i civilizovanu državu. 

Od Njegoševe ideje o oslobođenju i ujedinjenju svih Južnih Slovena, koja ga 
je navela da prvi napiše riječ Jugoslavija, Nedeljković pravi čitav mit i navodi 
kako je Njegoš, u spisku pretplatnika, jugoslovenske pokrajine pisao onim redom 


kojim mi danas pišemo socijalističke republike, pa je time prorokovao so- 
cijalističko federativno uređenje naše zemlje! Uz to, Njegoševe riječi iz pisma Simi 
Milutinoviću, u kome ga je zamolio da se postara oko štampanja Luče mikrokozma, 
uz izvinjenje što svojega učitelja 1 prijatelja zatruđuje tim poslom, i napomenu o 
hladnoći lažnog prijateljstva u savremenom građanskom društvu, Nedeljković pri- 
pisuje njegovom utopijskom okretanju ka nebeskom "soglasiju opštem". Isto tako, 
Njegoševo meditiranje, na istu temu, o životu mrava 1 pčela, Nedeljković pretvara 
u njegovu želju da naslika u "nebeskoj projekciji" (Luča mikrokozma je treća, 
"nebeska redakcija" ovoga spjeva, kao da je pisana na nebu!) "carstvo ljubovi", 
Nedeljković je iz ovoga izveo premisu da je Luča mikrokozma - "filozofska, 
kosmogonijsko-monadološka i društvena utopija", da je Njegoš time sam odredio 
prirodu ovoga djela. Njegoš, evo, nije mogao, kao kulturan i uman čovjek, ni 
pokazati svoje uzvišeno shvatanje prijateljstva, svoju humanu želju da svi ljudi 
žive u slozi, međusobnom poštovanju i pomaganju, a da od toga ne ispadne 
filozofska proklamacija! Nego, ovo spada u istu vrstu Nedeljkovićevih "dokaza" 
kao 1 to što Njegoševu molbu Simi Milutinoviću Sarajliji u istom pismu, da Luču 
ukrasi "idejalnim vinjetom", tumači kao potrebu da se utopija "idealnog društva" 
ukrasi "idejalnim vinjetom", a ne kao jednostavnu pjesnikovu želju da mu knjiga 
izgleda ljepša. 

Ni Nedeljkovićevo, iako opravdano, protivljenje beskrajnom traženju uzora 
za Luču mikrokozma, ne donosi koristi, kad on sam nalazi lošiji uzor nego svi 
kritikovani mističari 1 metafizičari. Neshvatljivo je radi čega se toliko vremena 
trošilo i troši, koliko na besplodno traganje za uzorima na koje se Njegoš mogao 
ugledati, ili se unekoliko ugledao, toliko na čišćenje od raznih uzora i sličnosti da 
bi se opet pronašao neki novi uzor. Prije svega, u Luči se može naći tragova dosta 
raznih mitova, antičke 1 srednjovjekovne misaone i pjesničke simbolike, dodirnih 
tačaka s mnogim djelima. Kad bi se išlo tim putem, ne bismo mnogo djela u 
svjetskoj književnosti mogli nazvati potpuno originalnim. Do iznemoglosti spo- 
minjani Miltonov Izgubljeni raj mogao je izvršiti uticaj na Njegoša. Pa i ako ga je 
izvršio, je li Luča mikrokozma zbog toga manje vrijedno djelo 1 Njegoš manji 
pjesnik? Taj uticaj, uostalom, ne bi govorio u prilog dosadašnjim tezama o idejnoj 
osnovi ovoga spjeva, jer bismo lakše našli potvrdu za borbeni i dobrim dijelom 
satirični karakter Luče mikrokozma. Starohebrejska legenda o Satani bila je svima 
dostupna, pa su je satirično iskoristili i Dante i Milton. Pa čak i Anatol Frans u 
romanu iz pariškog života Pobuna anđela. I Dante i Milton 1 Njegoš bili su 
pritisnuti predstavama i simbolima svoga vremena, manje ili više okovani stegama 
religije, spolja ili iznutra - svejedno. A opet su svi veliki pjesnici, nama i danas 
tako bliski, iako su nam neki njihovi motivi i sredstva izraza tako daleki, jer su 
pjevali o slabostima 1 veličini čovjekovoj, vjerujući u njegovu budućnost. 


Njegošev odnos prema mađarskoj revoluciji od 1848. Nedeljković potpuno 
iskrivljuje i predstavlja kao da je Njegoš bio za revoluciju, a time samo produžava 
nacionalno-romantičarsku i mističnu liniju nekih drugih autora. Kao da Njegoš 
nešto gubi od ljudske i pjesničke veličine što nije shvatio, što nije, tako reći, mogao 
shvatiti, u onom vremenu i onim uslovima, tok i značaj buržoasko-demokratskih 
revolucija u Evropi. Najzad, mi znamo da ni sam vođa mađarske revolucije, Košut, 
nije sve dobro shvatao ili je ponešto suviše dockan shvatio, pa je zato i vodio 
onakvu nacionalnu politiku, koja je išla isključivo u prilog mađarskom plemstvu i 
buržoaziji, 1 kojom je objektivno doprinio propasti revolucije. Nedeljković dobro 
zna da nije bilo tako, pa zato i navodi za dokaz svoje tvrdnje samo Njegoševe riječi 
koje je izrekao docnije, kad je razočarano pisao da su "Slavjani za ropstvo rođeni" 1 
ostalo. Sve u svemu, Nedeljković hoće da revolucioniše Njegoša da bi lakše 
umanjio njegovu stvarnu, objektivnu revolucionarnost, i lakše mu poturio neplodne 
metafizičke ideje o monadološkom utopizmu. Zato i Njegošev humanizam "pri- 
bližava" komunističkom humanizmu, kao da ima potrebe za upoređivanjem 
naučne, revolucionarne misli Karla Marksa s humanizmom Njegoša pjesnika - 
mislioca i borca za slobodu. Uostalom, pravi humanizam je svaki na svoj način 
veliki, samo se ostvaruje različito, zavisno od društvenih uslova, od sredstava 
kojima njegovi nosioci raspolažu u određenom trenutku borbe za slobodu, 
ravnopravnost i dostojanstvo čovjekovo. 

Morao se Nedeljković pomučiti dok je uklopio junaštvo u uzlaznu, a 
čovještvo u silaznu dijalektičku liniju. On junaštvo shvata kao manje vrijednu 
moralnu kategoriju, pa se, po njemu, Njegoš "laća junaštva" kad mu čovještvo više 
ne pomaže. Razumljivo je da ljudi ne bi junaštvom rješavali društvene suprotnosti 
kad bi to mogli postići isključivo čovještvom, ako ni radi čega drugog, a ono da ne 
bi i sami ginuli. No, ako Njegoš, na uzlaznoj fazi razvitka oslobodilačke borbe, 
uviđa da ne postoje objektivni uslovi za narušavanje postojećeg dijalektičkog 
jedinstva suprotnosti - "oružanu negaciju negativnog" (D. N.) to jest uništenje 
feudalnog porobljivača, onda to nije stvar njegovih etičkih pogleda na sredstva 
oslobodilačke borbe. Za Njegoša je junaštvo bilo najviši izraz čovještva jer je znao 
da junaštvom čovjek može uništiti sve ono što ga "niže skota stavlja". Ali, ovo 
osvećivanje i posvećivanje čovještva takođe ima važno mjesto u sistemu 
Nedeljkovićevih mistifikacija. 

Posebno je zanimljivo kako je Nedeljković očas "raskrstio" sa Satanom. Tu 
Satana "samoljubivom pohlepnošću... zahteva tiransko apsolutno samodržavije za 
sebe 1 čak za svakoga svoga vojnika" pa svoj govor završava "bacanjem 
nazadnjačke parole (podvukao R. R.) povratka na stari 'prvi zakon', po čemu liči 
na turske feudalce koji obećavaju svojim vojnicima posede". Nedeljković, 
oslanjajući se na spoljna, formalna obilježja karakterizacije likova u Luči, koja 


odgovara ne samo mitskim i religioznim predstavama nego i ustaljenim simbolima 
u umjetničkom izražavanju, po kome je Satana simbol zla a Bog simbol dobra, 
jednostrano shvata oba zavađena nebeska tabora. Zato i onako žestoke riječi 
Satanine, upućene Bogu, kojima optužuje svoga "sopernika" da je iskoristio haos 
propasti "prvih" nebesa i dočepao se vlasti, Nedeljković šturim riječima sa- 
vremenog žargona proglašava za bacanje nazadnjačkih parola. Ovđe je Ne- 
deljković izokrenuo smisao riječi "samodržavije" jer je za Njegoša i Bog sa- 
modržac (kad bi Bog postojao bio bi jedini pravi samodržac). Satana ne traži svu 
vlast za sebe, nego samo hoće da imaju "svi jednaka prava", da se svaki na svome 
nebu "gordi i veliča". Uzalud ga Nedeljković naziva skolastičarem. Satana veoma 
uvjerljivo izlaže kako je "gordi vladac neba svemogućstvo sebi prisvojio". Ne- 
deljković, da bi đavola prikazao još crnjim nego što je, izopačuje njegove riječi 
upućene arhangelu Mihailu, kojima Mihailu priznaje jednakost u činu ali ga smatra 
duhom mnogo nižim od sebe, tako kao da Satana vidi Mihaila "nižim" u bu- 
dućnosti, nakon dobijene bitke Satanine protivu Boga, a ne - kao što je u stvari - da 
je Mihailo niži duhom zbog toga što nije kao Satana proniknuo u "tainu" božanske 
vlasti. Ali, za Nedeljkovića Satana mora predstavljati "svet klasnog društva, 
feudalizma i tiranije", iako je za Miltona - možda - predstavljao samo lik Kro- 
mvela... 

Da bi kojekako sklopio zamišljenu sliku, Nedeljković Njegoševe stihove 
proizvoljno upoređuje i tumači, a i gotovo po pravilu pogrješno navodi, izostavlja 
one koji mu smetaju i - nadasve neshvatljivo - mijenja! Isto tako je neshvatljivo 
kako Nedeljković može u jednome tekstu nebrojano puta citirati iste stihove, ili 
djelove stihova i rečenica. Nedeljković navodi, i to računajući samo one koje 
izdvojeno i u cjelosti citira, ravno 1522 stiha, što zauzima jednu petinu čitavog 
njegovog predgovora. Kad bismo izbrojali 1 Njegoševe riječi koje Nedeljković 
utkiva u svoj tekst (djelove stihova 1 cijele stihove i navode iz proznih tekstova) 
nevjerovatno bi se smanjio broj Nedeljkovićevih riječi u ovome predgovoru. 
Tačno, ali ni to ne prvi, tvrdeći da je u Posveti Simi Milutinoviću Sarajliji sadržana 
idejna osnova čitavog spjeva (ali kakva?), u osam početnih stihova - od trećeg do 
desetog - citata, Nedeljković pravi četiri grješke, a na grješci iz osmog stiha 
zasniva dobar dio svojih postavki. Bilo mu je dovoljno riječi "smjeloga slučaja" 
zamijeniti riječima "slijepoga slučaja", pa da umjesto Njegoševe apoteoze čovjeku 
koji, kraj svega, "sam sobom čudo sočinjava", "čudo" u smislu ljepote, snage uma i 
stvaralaštva ljudskog, ispadne da bi plod takvog "vulgarnomaterijalističkog" slu- 
čaja bio "smejurija, strahota, sirotinja i nemoguće čudo". Kako Nedeljković gradi 
svoje postavke na pogrješnom tumačenju Njegoševih stihova, pokazuje i primjer 
njegovog tumačenja 266. stiha iz šeste pjesme Luče, đe Njegoš samo stihuje 
jevanđeljsku legendu o bogočovjeku, Hristu, koji se u čovječijem liku pojavljuje na 


Zemlji, da bi na njoj poživio kao i ostali ljudi, umro na krstu i vaskrsnuo ("obuka 
se u čelovječestvo"), Nedeljković veli da se Hristos "obukao... baš u čovečnost 
(podvukao D. N.), toliko bitnu i odlučujuću za Njegoša i njegov oslobodilački i 
borbeni humanizam". 

Na kraju ovoga osvrta valja se zapitati: šta je postigao Nedeljković svojim 
radom 1 da li je iščupao Njegoševu poeziju i poetsku misao iz zagrljaja mističnog i 
metafizičkog polipa? Iz ove kratke analize Nedeljkovićevog predgovora možemo 
izvesti logičan zaključak da je on samo postigao zamjenjivanje dualizma i pre- 
egzistencije, koji su do sada pripisivani Njegošu, ništa manje crnom mistikom 1 
metafizikom. Očito je da Njegoševu poetsku misao jednako zatamnjuje "mar- 
ksistička" magla kao i dim iz kadionice. 


(Ova rasprava objavljena je u časopisu "Savremenik", br. 8-9, Beograd 1965, str. 
227-232, i u knjizi Radoja Radojevića "Osporavana kultura", Podgorica 2006, str. 
7-18). 


